Akvalangas

Akvalangas – atviros sistemos kvėpavimo aparatas, priklausantis automatinių kvėpavimo aparatų grupei, skirtas nardymui. Įkvėptas pro kvėpavimo reguliatorių oras (deguonis) yra išpučiamas į vandenį. Akvalangai susideda iš vieno arba kelių balionų, kvėpavimo reguliatoriaus su guminėmis žarnomis ir kandikliu; tvirtinamas diržais. Balionai gaminami iš įanglinto, legiruoto plieno, aliuminio. Balionų talpa įvairi – dažniausiai 5-7 litrai, nors gali siekti ir 10-15 litrų. Oru užpildomi balionai paprastai dažomi geltonai arba pilkai, deguonimi užpildomi – mėlynai. Oro slėgis balionuose paprastai siekia 150–200 atmosferų.

Nardymas
Sporto inventorius